L'Ajuntament i Carrefour Sagunt col·laboren en una iniciativa solidària per a ajudar persones desfavorides per Nadal
18 de desembre 2020

![](/media/i22dpkdu/76-img_3202_cuerpo.jpg)  
  

L'Ajuntament i Carrefour Sagunt han presentat este matí una iniciativa solidària amb la qual l'hipermercat pretén ajudar les persones més desfavorides este Nadal. Es tracta d'una donació de 20 targetes regal, valorades en 25 euros cadascuna, les quals seran gestionades pel Departament de Serveis Socials.

L'alcalde de Sagunt, Darío Moreno, i el regidor de Serveis Socials, Alejandro Sotoca, han rebut les targetes de mans de la directora del centre, Isabel Poza, i de la responsable de Recursos Humans, Jessica Roero. Per la seua banda, Sotoca, ha agraït esta iniciativa de Carrefour Sagunt, amb la qual «**s'ajudarà les famílies més necessitades este Nadal**».

Carrefour Sagunt, que ja porta 33 anys en el municipi, ha decidit oferir estes targetes «**per primera vegada**» per a «**aportar un granet d'arena i fer més suportable el Nadal ajudant la ciutat de Sagunt**», ha assegurat la directora.​

  

![](/media/bqvkkq5v/76-img_3206_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-i-carrefour-sagunt-col-laboren-en-una-iniciativa-solidària-per-a-ajudar-persones-desfavorides-per-nadal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-i-carrefour-sagunt-col-laboren-en-una-iniciativa-solidària-per-a-ajudar-persones-desfavorides-per-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-i-carrefour-sagunt-col-laboren-en-una-iniciativa-solidària-per-a-ajudar-persones-desfavorides-per-nadal/ "Linked In")
*   [](mailto:?body=https://aytosagunto.es/va/actualitat/l-ajuntament-i-carrefour-sagunt-col-laboren-en-una-iniciativa-solidària-per-a-ajudar-persones-desfavorides-per-nadal/)